Valga Vallavalitsuse 16.07.2025 istung

OTSUSED

Moodustada välisprojektide juhtivspetsialisti ametikoha täitmiseks korraldatava konkursi läbiviimiseks konkursikomisjon järgmises koosseisus: esimees vallavanem Monika Rogenbaum; liikmed: volikogu esimees Lauri Drubinš, välisprojektide juhtivspetsialist Siim Kängsepp, asevallavanem Maarja Mägi ja ettevõtluse- ja arenguspetsialist Mare Raid.

Avada sotsiaalteenuseid osutavate ja sotsiaalvaldkonna sihtgruppe esindavate mittetulundusühingute tegevustoetuse täiendav taotlusvoor 2025. aastaks 21. juulist kuni 4. augustini 2025.

Väljastada kasutusluba Valga linnas Sireli tn 30 kinnistul asuvale laiendatud suvilale.

Väljastada kasutusluba Valga linna Nurme tn 18 kinnistule püstitatud elumajale.

Kinnitada oksjonikeskkonnas www.osta.ee toimunud avaliku enampakkumise tulemused ja võõrandada enampakkumise võitjatele kinnistu E. Enno tn 18, Valga linn, Valga vald lõpphinnaga 5000 eurot ja Valga linnas E. Enno tn 42 asuv korteriomand nr 16 lõpphinnaga 20 000 eurot.

Kinnitada perioodi detsember 2024 kuni mai 2025 noortega tegelevatele spordiklubidele eraldatava pearaha suuruseks 12,15 eurot ühe noore kohta ühes kuus.

Eraldada noortega tegeleva spordiklubi pearahade toetust kümnele mittetulundusühingule kogusummas 24 640,20 eurot.

Eraldada VALGA MOTOKLUBILE noortega tegeleva spordiklubi pearahade toetust summas 340,20 eurot.

Mitte eraldada käsipalliklubile KÄVAL pearahade toetust perioodi detsember 2024–mai 2025 eest, kuna taotlejal on Valga Vallavalitsuse ees aruande võlgnevus varasemalt saadud toetuste osas.

Eraldada reservfondist:
1. Sooru paisjärve tammi parandamiseks 1277 eurot;
2. õpilasmaleva korralduskuludeks 5112 eurot;
3. Valga Priimetsa kooli mälestuskivi panemiseks 2500 eurot;
4. Valga Kultuurikeskuse väliala elektritöödeks 1500 eurot;
5. Valga raekoja automaatse tulekahjusüsteemi remondiks 891 eurot.